
DR.30.6.2010 117 

 
Ini menyebabkan tumpuan setiap astaka berlainan dari segi teknologi, tonjolan 
gaya hidup negara masing-masing, sejarah dan pelancongan. Oleh yang 
demikian, adalah tidak adil jika Yang Berhormat menilai dan membuat 
perbandingan berdasarkan lebih kurang 20 astaka yang telah Yang Berhormat 
lawati. 

Tuan Yang di-Pertua, berkenaan maklumat yang diterima oleh Yang 
Berhormat Seputeh bahawa terdapat banyak kecacatan dalam bangunan Astaka 
Malaysia, ia adalah tidak benar. Untuk makluman Yang Berhormat, terdapat 
perbezaan antara pemotongan aliran elektrik dengan black out. Sukacita 
dimaklumkan bahawa Astaka Malaysia tidak pernah mengalami pemotongan 
bekalan elektrik. Berhubung dengan black out, astaka-astaka negara lain turut 
mengalami perkara yang sama. Ini berlaku semasa tempoh life commissioning di 
mana sistem dan peralatan dibekalkan diuji dan diubahsuai bagi memastikan 
kelancaran perjalanan astaka. Perkara ini telah dapat diatasi dan tidak berlaku lagi 
sehingga kini.   

Manakala tentang kebocoran bumbung, ingin dinyatakan bahawa tiada 
sebarang kebocoran pada bumbung yang berlaku di dalam bangunan Astaka 
Malaysia. Namun demikian, terdapat tempias air hujan di kawasan pentas 
persembahan (performance stage) dengan izin, yang terletak di luar bangunan di 
mana palung hujan ataupun gutter didapati tidak dapat menampung kapasiti air 
hujan semasa berlakunya hujan lebat luar biasa berserta tiupan angin. Perkara ini 
telah dibaiki oleh pihak kontraktor bagi memastikan persembahan tarian Malaysia 
tidak terjejas. Kontraktor juga telah dikehendaki untuk mengambil tindakan 
sekiranya berlaku sebarang kecacatan dan kerosakan sepanjang tempoh 
berlangsungnya World Expo 2010 ini tanpa mengenakan sebarang kos tambahan. 

Berkenaan dengan reka bentuk Astaka Malaysia yang mempunyai satu 
tangga untuk pelawat naik dan turun, ia adalah kerana keluasan untuk membina 
astaka adalah terhad kepada 2,000 meter persegi. 

■1820 

Maka reka bentuk Astaka hanya membolehkan pembinaan satu tangga 
utama untuk menampung kegunaan 150 orang pengunjung Astaka pada satu-satu 
masa. Namun terdapat juga dua tangga keselamatan yang boleh digunakan 
secara serentak sekiranya berlaku kesesakan yang teruk. Selain daripada itu, 
terdapat juga dua buah lif untuk digunakan oleh mereka yang memerlukannya 
seperti golongan kurang upaya. Ingin dimaklumkan di sini bahawa reka bentuk 
berhubung kedudukan, lebar dan had beban tangga serta aliran trafik dan pelan 
keluar dari Astaka ini telah pun mendapat kelulusan daripada pihak keselamatan 
dan teknikal World Expo Bureau. Di samping itu, pegawai keselamatan World 
Expo Bureau yang membuat lawatan harian ke setiap Astaka juga tidak 
membangkitkan sebarang isu berhubung tangga yang disediakan di Astaka 
Malaysia.   

Tuan Yang di-Pertua, berhubung dengan makanan yang dijual di Astaka 
Malaysia, Kementerian Pelancongan telah membuat penilaian dan mengambil 
langkah bagi meningkatkan mutu makanan yang disediakan. Kementerian 
Pelancongan akan terus mengawasi situasi dari masa ke semasa dan tidak akan 
teragak-agak untuk menamatkan kontrak operator restoran jikalau makanan yang 
dihidangkan tidak mencapai jangkaan. Namun demikian, operator restoran turut 
memaklumkan bahawa cara penyediaan makanan telah diubahsuai supaya 
bersesuaian dengan cita rasa tempatan.   



Ini menyebabkan tumpuan setiap astaka berlainan dari segi teknologi, tonjolan gaya hidup negara masing-masing, sejarah dan pelancongan. Oleh yang demikian, adalah tidak adil jika Yang Berhormat menilai dan membuat perbandingan berdasarkan lebih kurang 20 astaka yang telah Yang Berhormat lawati. Tuan Yang di-Pertua, berkenaan maklumat yang diterima oleh Yang Berhormat Seputeh bahawa terdapat banyak kecacatan dalam bangunan Astaka Malaysia, ia adalah tidak benar. Untuk makluman Yang Berhormat, terdapat perbezaan antara pemotongan aliran elektrik dengan black out. Sukacita dimaklumkan bahawa Astaka Malaysia tidak pernah mengalami pemotongan bekalan elektrik. Berhubung dengan black out, astaka-astaka negara lain turut mengalami perkara yang sama. Ini berlaku semasa tempoh life commissioning di mana sistem dan peralatan dibekalkan diuji dan diubahsuai bagi memastikan kelancaran perjalanan astaka. Perkara ini telah dapat diatasi dan tidak berlaku lagi sehingga kini. Manakala tentang kebocoran bumbung, ingin dinyatakan bahawa tiada sebarang kebocoran pada bumbung yang berlaku di dalam bangunan Astaka Malaysia. Namun demikian, terdapat tempias air hujan di kawasan pentas persembahan (performance stage) dengan izin, yang terletak di luar bangunan di mana palung hujan ataupun gutter didapati tidak dapat menampung kapasiti air hujan semasa berlakunya hujan lebat luar biasa berserta tiupan angin. Perkara ini telah dibaiki oleh pihak kontraktor bagi memastikan persembahan tarian Malaysia tidak terjejas. Kontraktor juga telah dikehendaki untuk mengambil tindakan sekiranya berlaku sebarang kecacatan dan kerosakan sepanjang tempoh berlangsungnya World Expo 2010 ini tanpa mengenakan sebarang kos tambahan. Berkenaan dengan reka bentuk Astaka Malaysia yang mempunyai satu tangga untuk pelawat naik dan turun, ia adalah kerana keluasan untuk membina astaka adalah terhad kepada 2,000 meter persegi. #1820. Maka reka bentuk Astaka hanya membolehkan pembinaan satu tangga utama untuk menampung kegunaan 150 orang pengunjung Astaka pada satu-satu masa. Namun terdapat juga dua tangga keselamatan yang boleh digunakan secara serentak sekiranya berlaku kesesakan yang teruk. Selain daripada itu, terdapat juga dua buah lif untuk digunakan oleh mereka yang memerlukannya seperti golongan kurang upaya. Ingin dimaklumkan di sini bahawa reka bentuk berhubung kedudukan, lebar dan had beban tangga serta aliran trafik dan pelan keluar dari Astaka ini telah pun mendapat kelulusan daripada pihak keselamatan dan teknikal World Expo Bureau. Di samping itu, pegawai keselamatan World Expo Bureau yang membuat lawatan harian ke setiap Astaka juga tidak membangkitkan sebarang isu berhubung tangga yang disediakan di Astaka Malaysia. Tuan Yang di-Pertua, berhubung dengan makanan yang dijual di Astaka Malaysia, Kementerian Pelancongan telah membuat penilaian dan mengambil langkah bagi meningkatkan mutu makanan yang disediakan. Kementerian Pelancongan akan terus mengawasi situasi dari masa ke semasa dan tidak akan teragak-agak untuk menamatkan kontrak operator restoran jikalau makanan yang dihidangkan tidak mencapai jangkaan. Namun demikian, operator restoran turut memaklumkan bahawa cara penyediaan makanan telah diubahsuai supaya bersesuaian dengan cita rasa tempatan.